ವಠಾರ ಶಾಲೆಯ ರೂವಾರಿ, IAS ಅಧಿಕಾರಿ ನಳಿನ್ ಅತುಲ್ ದಿಢೀರ್ ವರ್ಗಾವಣೆ ಕಲಬುರಗಿ: ವಠಾರ ಶಾಲೆಯ ರೂವಾರಿ, ಕಲಬುರಗಿ ವಲಯ ಶಿಕ್ಷಣ ಇಲಾಖೆಯ ಅಪರ ಆಯುಕ್ತ ನಳಿನ್ ಅತುಲ್ ಅವರನ್ನು ದಿಢೀರ್ ವರ್ಗಾವಣೆ ಮಾಡಲಾಗಿದೆ. ವಿದ್ಯಾಗಮ ಯೋಜನೆಯನ್ನ ರಾಜ್ಯಕ್ಕೆ ಪರಿಚಯಿಸಿದ್ದೆ ಕಲಬುರಗಿ ಜಿಲ್ಲೆ. ಅಲ್ಲಿನ ಐ.ಎ.ಎಸ್ ಅಧಿಕಾರಿ ನಳಿನ್ ಅತುಲ್, ಕೊರೊನಾ ಹಿನ್ನಲೆ ರಾಜ್ಯದಲ್ಲಿ ಶಾಲೆ ಬಂದ್ ಇದ್ದಾಗಲೂ ಕಲಬುರಗಿಯಲ್ಲಿ ವಠಾರ ಶಾಲೆ ಮೂಲಕ ಕಲಿಕೆಗೆ ಆದೇಶಿಸಿದ್ದರು. ಸದ್ಯ ಕೊರೊನಾ ಹೆಚ್ಚುತ್ತಿರುವುದರಿಂದ ವಠಾರ ಶಾಲೆ ತೀವ್ರ ಟೀಕೆಗೊಳಗಾಗಿದೆ. ಈ ನಡುವೆ ನಳಿನ್ ರನ್ನು ಒಂದು ವರ್ಷಕ್ಕೆ ಮುನ್ನವೇ ವರ್ಗಾವಣೆ ಮಾಡಲಾಗಿದೆ.